**Slovenský futbalový zväz, Tomášikova 30C, 821 01 Bratislava**

podľa § 281 zákona a nasl. zákona č. 513/1991 Zb. Obchodný zákonník

 vyhlasuje ku dňu 20.1.2020

**obchodnú verejnú súťaž**

 o najvhodnejší návrh na uzavretie zmluvy na dodanie tovaru -

2 transportné vozidlá

 a

vyzýva záujemcov na podávanie návrhov na uzavretie zmluvy za nasledujúcich súťažných podmienok:

**Podmienky súťaže**

1. Vyhlasovateľ:

|  |  |
| --- | --- |
| Názov: | Slovenský futbalový zväz |
| Sídlo: | Tomášikova 30C, 821 01 Bratislava |
| IČO: | 00687308 |
| IČ DPH: | SK 2020898913 |
| Registrácia: | Ministerstvo vnútra SR, č.: VVS/1-909/90-91 |
| V mene ktorého koná: | Ján Kováčik, prezident  |
| Kontaktná osoba pre bližšie informácie ohľadom obchodnej verejnej súťaže: | Vladimír Medveďe-mail: vladimir.medved@futbalsfz.sktel.č.: +421 902 937 016 |

1. Spôsob vyhlásenia súťaže:

Vyhlasovateľ uverejní vyhlásenie súťaže prostredníctvom svojej webovej stránky www.futbalsfz.sk a prostredníctvom úradnej správy SFZ.

1. Zámer vyhlasovateľa a predmet obstarania:
2. Vyhlasovateľ má zámer obstarať dodanie transportných vozidiel (2 kusy) za účelom ich prevádzkovania v podmienkach SFZ.
3. Špecifikácia predmetu obstarania je rozdelená na 2 časti:
	* + 1. Špecifikácia základných technických parametrov:
* skriňový dodávkový automobil do 3,5t s vysokou strechou, ktorý nebude mať sklenené okná na bočných stenách nákladového priestoru
* zadné dvere nákladového priestoru krídlového typu
* vstup do nákladového priestoru aj cez pravé bočné posuvné dvere (za spolujazdcom)
* motor 4-valcový naftový, s výkonom min. 100 kW
* prevodovka min. 6 stupňová
* vnútorne rozmery nákl. priestoru minimálne (d x š x v) 4000 mm x 1700 mm x 1900 mm
* užitočná hmotnosť minimálne 1100 kg
* ABS, ESP
* airbag vodiča a spolujazdca
* tempomat
* klimatizácia
* vonkajšie spätné zrkadla elektricky nastaviteľné a vyhrievané
* elektricky vyhrievané čelné sklo
* centrálne uzamykanie s diaľkovým ovládaním
* multifunkčný volant (ovládanie autorádia, bluetooth, ...)
* elektricky ovládané predné bočné okná
* svetlomety do hmly
* parkovacie senzory vpredu a vzadu
* sedadlo vodiča nastaviteľné pozdĺžne a výškovo
	+ - 1. Špecifikácia voliteľných technických parametrov:
* zadná parkovacia kamera
* sedadlo pre spolujazdca ako samostatné otočné sedadlo
* markíza ponad bočné dvere pre vstup do nákladového priestoru

Uvedená špecifikácia predmetu obstarania na účely vypracovania návrhu na uzatvorenie zmluvy tvorí podklad na vypracovanie cenovej ponuky. Predloženú cenovú ponuku považuje vyhlasovateľ za návrh na uzatvorenie zmluvy.

1. Miesto dodania predmetu obstarania: podľa dohody.
2. Podmienky na uzatvorenie zmluvy:

Vyhlasovateľ požaduje:

1. dodanie transportných vozidiel spĺňajúcich všetky základné požiadavky stanovené vyhlasovateľom podľa bodu III. písm. b), prvý bod,
2. dodanie transportných vozidiel najneskôr v lehote do 3 týždňov odo dňa uzatvorenia zmluvy,
3. možnosť uloženia zmluvnej pokuty v maximálnej výške 10 % z ceny transportných vozidiel bez DPH v prípade nedodržania záväzkov podľa bodu a) alebo b) tohto článku,
4. úhradu zmluvnej ceny za transportné vozidlá po ich úplnom dodaní vyhlasovateľovi,
5. lehotu splatnosti faktúr 30 dní odo dňa doručenia faktúry vyhlasovateľovi.

Navrhovateľ, ktorý predloží vyhlasovateľovi návrh na uzatvorenie zmluvy, jeho predložením akceptuje a súhlasí so všetkými podmienkami vyhlasovateľa podľa tohto bodu, ktoré budú súčasťou zmluvy uzatvorenej s víťazom súťaže. Navrhovateľ vyhlasuje, že ak predložená cenová ponuka na celý predmet obstarania (2 vozidlá) presiahne výšku 90.000,- eur bez DPH, bude pre vyhlasovateľa neprijateľná.

1. Súťažný návrh:
	1. Súťažný návrh musí obsahovať:
		1. návrh na uzatvorenie zmluvy v písomnej forme v originálnom vyhotovení podpísanom štatutárnym orgánom navrhovateľa alebo inej oprávnenej osoby,
		2. požadovanú dokumentáciu podľa odseku 5. písm. b).
	2. K návrhu je navrhovateľ povinný priložiť tieto doklady:
		1. identifikačné údaje navrhovateľa s uvedením obchodného mena, adresy sídla alebo miesta podnikania, mena kontaktnej osoby, telefónneho čísla a elektronickej adresy kontaktnej osoby,
		2. výpis z obchodného registra, živnostenského registra alebo iný doklad preukazujúci oprávnenosť navrhovateľa k plneniu požadovaného záväzku,
		3. informáciu o technickej špecifikácii transportných vozidiel,
		4. čestné vyhlásenie navrhovateľa o pravdivosti a úplnosti všetkých dokladov a údajov uvedených v ponuke,
		5. návrh záručných podmienok pre predmet dodávaného tovaru,
		6. navrhovateľ môže priložiť iné podklady, ktoré považuje za relevantné, napr. množstevné zľavy pri obstaraní 2 a viac kusov transportných áut.
	3. Informácie, ktoré navrhovateľ v návrhu označí za dôverné, nebudú zverejnené a budú použité výhradne pre účely posudzovania a hodnotenia súťaže.
	4. Predložený návrh nebude zaradený do súťaže, ak obsah návrhu nezodpovedá stanoveným súťažným podmienkam alebo ak k návrhu nie je priložená požadovaná dokumentácia.
	5. Na návrh, ktorého obsah nezodpovedá súťažným podmienkam alebo neobsahuje požadovanú dokumentáciu, sa neprihliada.
	6. Návrhy doručené na adresu vyhlasovateľa sa navrhovateľom po ukončení súťaže nevracajú. Vyhlasovateľ si ich ponechá ako súčasť dokumentácie k súťaži.
	7. Navrhovatelia nemajú nárok na náhradu nákladov spojených s účasťou v súťaži.

**Priebeh súťaže**

1. Spôsob podávania návrhov:
2. Písomný návrh na uzavretie zmluvy spoločne s požadovanou dokumentáciou je navrhovateľ povinný doručiť v riadne uzatvorenej obálke do sídla vyhlasovateľa najneskôr v posledný deň súťažnej lehoty stanovenej v bode VII.
3. Návrh sa považuje za riadne doručený, ak ho navrhovateľ doručí do sídla vyhlasovateľa osobne alebo doporučenou poštou. Súčasne je navrhovateľ povinný zaslať v súťažnej lehote kópiu návrhu elektronicky v PDF formáte na e-mailovú adresu: vladimir.medved@futbalsfz.sk.
4. Obálku, v ktorej sa návrh zasiela je navrhovateľ povinný zreteľne označiť heslom: „SÚŤAŽ – AUTÁ – neotvárať“. V prípade elektronickej správy je navrhovateľ povinný v predmete správy uviesť: „SÚŤAŽ – AUTÁ“.
5. Lehota na podávanie návrhov (súťažná lehota):
	1. Súťažná lehota sa začína dňom vyhlásenia súťaže 20.1.2020 a končí 27.1.2020.
	2. Na návrh, ktorý je vyhlasovateľovi doručený mimo súťažnej lehoty, sa neprihliada.
	3. Navrhovateľ nie je oprávnený svoj návrh odvolať po predložení svojho návrhu vyhlasovateľovi súťaže.
6. Kritériá pre hodnotenie návrhov:
7. Výberová komisia stanovená vyhlasovateľom vyberie spomedzi súťažných návrhov návrh, ktorý najviac spĺňa požiadavky vyhlasovateľa.
8. Pri hodnotení súťažných návrhov výberová komisia prihliada na technické parametre predmetu obstarania a cenovú ponuku predloženú navrhovateľom.
9. Vyhlasovateľ si vyhradzuje právo požiadať navrhovateľa o vysvetlenie predloženého návrhu.
10. Vyhlasovateľ si vyhradzuje právo odmietnuť všetky súťa*ž*né návrhy alebo prijať návrh na uzatvorenie zmluvy zo strany navrhovateľa aj čiastkovo len za niektorú časť predmetu obstarania.
11. Výberová komisia:
12. Výberová komisia ustanovená pokynom prezidenta SFZ bude pozostávať z piatich členov: z predsedu, podpredsedu, ďalších troch členov a jedného tajomníka.
13. Výberová komisia dohliadne na splnenie súťažných podmienok zo strany navrhovateľov a rozhoduje o zaradení, resp. nezaradení návrhu medzi súťažné návrhy.
14. Výberová komisia rozhodne najneskôr 31.1.2020 o vybranom návrhu .
15. O najvhodnejšom návrhu sú členovia výberovej komisie povinní hlasovať. Ka*ž*dý člen výberovej komisie má jeden hlas. Návrh je schválený, ak zaň zahlasovala nadpolovičná väčšina prítomných členov výberovej komisie. Výberová komisia je uznášaniaschopná, ak sú prítomní aspoň 3 členovia výberovej komisie.
16. Lehota na oznámenie vybraného návrhu:
17. Vyhlasovateľ sa zaväzuje najneskôr do 10 dní od rozhodnutia komisie oznámiť prostredníctvom svojho webového sídla vybraný návrh (víťaza verejnej obchodnej súťaže), resp. skutočnosť, že vyhlasovateľ využíva svoje právo podľa bodu VIII. písm. d).
18. Vyhlasovateľ sa zaväzuje bez zbytočného odkladu po ukončení súťaže oznámiť navrhovateľom, ktorí v súťaži neuspeli, že ich návrhy neboli vybrané.
19. Vybraný návrh:
20. Vyhlasovateľ sa zaväzuje prijať návrh, ktorý v súťaži kvalifikovaným spôsobom vybrala výberová komisia.
21. Vyhlasovateľ sa zaväzuje uzatvoriť s víťazom súťaže zmluvu na predmet obstarania bez zbytočného odkladu po tom, ako si z víťazným uchádzačom dohodne ďalšie parametre predmetu obstarania, ktoré nie  sú súčasťou špecifikácie podľa bodu III., písm. b).
22. Zmena súťažných podmienok a zrušenie súťaže:
23. Vyhlasovateľ si vyhradzuje právo zmeniť podmienky súťaže po ich uverejnení. Vyhlasovateľ je zároveň povinný určiť primeranú lehotu na prepracovanie predložených súťažných návrhov.
24. Vyhlasovateľ si vyhradzuje právo zrušiť súťaž, a to kedykoľvek počas súťažnej lehoty.
25. Oznámenie o zmene súťažných podmienok alebo o zrušení súťaže je vyhlasovateľ povinný uverejniť rovnakým spôsobom, akým vyhlásil súťažné podmienky.
26. V prípade zmeny súťažných podmienok alebo zrušenia súťaže nemajú navrhovatelia právo na náhradu nákladov spojených s vypracovaním resp. prepracovaním návrhu.
27. Termíny súťaže:
28. Vyhlásenie obchodnej verejnej súťaže: 20.1.2020.
29. Súťažná lehota: od 20.1.2020 do 27.1.2020.
30. Otváranie obálok s návrhmi a vyhodnotenie súťaže: do 31.1.2020.